|  |  |  |
| --- | --- | --- |
| Cover |  | 30. november 2015  |
|  |  |

# Programfælles testopgaver

## Problem

Der er behov for at afklare organiseringen af det tværgående testarbejde for det samlede grunddataprogram, herunder fastlæggelse af roller og ansvar ift. tværgående testaktiviteter, som involverer afvikling af tests ml. GD1/GD2 og GD7, inkl. CPR og CVR på kritisk vej. Desuden skal der etableres et tværgående testdata-sæt. Sammen med grunddatasekretariatet i DIGST er GST ved at udarbejde en foranalyse af opgavens indhold, herunder tidsplan, ansvar, ressourcetræk og økonomi. Styregruppen orienteres om status herpå.

## Baggrund

GD8 har formelt opgaven med tværgående test i grunddataprogrammet, herunder etablering af testdata. Grunddatabestyrelsen har på møde den 29. oktober, besluttet at GST bevilliges 100.000 kr. til, i samarbejde med grunddatasekretariatet i DIGST (GDS), at gennemføre en foranalyse af behovet for fælles test. Herefter skal der tages stilling til den endelige placering af opgaven, herunder finansiering.

## Løsning

GD8s testopgaver er en integreret del af forberedelsen af den programfælles testopgave. Med bistand fra Strand & Donslund er GD1, GD2, GD7 og GDS derfor ved at gennemføre en foranalyse, der beskriver, hvad den testforberedende opgave samlet set omfatter herunder overblik over fælles testopgaver (formål, fagligt indhold, hovedaktiviteter), tidsplan, ressourcer (herunder hvilke ressourcer) og økonomi. Planen omfatter således både de opgaver, som aktuelt er placeret i GD8, opgaver der allerede organisatorisk er placeret i GST (i GD1, GD2 og GD7) og dermed finansieret og nye opgaver (metoder og governance samt inddragelse af CPR og CPR i fælles test), som vurderes at være en forudsætning for at sikre den nødvendige tværgående koordinering.

Aktuel status er, at der i udkast er etableret overblik over de fælles testforberedende opgaver, herunder tidsplan og ansvarsfordeling (se bilag 6.2). Tidsplanen tager udgangspunkt i masterplanens milepæl den 1. maj, hvor registre på kritisk vej er etableret på DAF og er klar til test. Planen er ikke kvalitetssikret af registerprojekterne og testforum, og der udestår ressourceestimering på opgaverne. Det er forventningen, at analysen er afsluttet senest 14. december og at der herefter foreligger et beslutningsgrundlag til programkoordinationens møde den 14. januar.

Som følge af at opgaverne med specifikation og etablering af testdata er blevet forsinket, og tidsplanen derfor er under pres, er det kritisk, at forberedelserne til testdataspecifikationen igangsættes før der er truffet beslutning i Grunddatabestyrelsen. I udkastet til tidsplanen skal projekternes behov for fælles testdata være afsluttet inden jul. For hver uge efter nytår dette udskydes, udskydes den samledes tidsplan tilsvarende og derfor muligheden for at nå at blive klar til snitfladetest 1. maj. Programledelsen i GD1 og GD2 er derfor gået i gang med de testdata-forberedende arbejder.

Det *indstilles* at styregruppen tager orienteringen til efterretning.

**Procedure**
Grunddatabestyrelsen skal tiltræde analysens anbefaling, herunder den programfælles testopgaves indhold, økonomi og organisering. Sagen forventes derfor forelagt programkoordinationen senest på møde den 14. januar 2016. Styregruppen får ikke særskilt sagen til godkendelse, idet det er en fælles sag for GD1, GD2, GD7 og GDS.

## Kommunikation

Projektforum og styregruppen orienteres, når det endelige beslutningsgrundlag foreligger.